recursal/SuperWikiNEXT-32B huggingface dataset:
Ο βασιλιάς Κάρολος Β' κατά τη στέψη του
Η **Παλινόρθωση των Στιούαρτ** (αγγλικά: Stuart Restoration) αναφέρεται στην αποκατάσταση της βασιλείας του Οίκου των Στιούαρτ στα βασίλεια της Αγγλίας, της Σκωτίας και της Ιρλανδίας που έλαβε χώρα το 1660 όταν ο βασιλιάς Κάρολος Β' επέστρεψε από την εξορία στην ηπειρωτική Ευρώπη. Η προηγούμενη περίοδος του Προτεκτοράτου και των εμφυλίων πολέμων, που οδήγησαν στη δίκη και εκτέλεση του Καρόλου Α΄ το 1649 και την εξορία του γιου του Καρόλου Β΄, είναι γνωστή ως Μεσοβασιλεία (1649–1660).

Η ευκαιρία για την παλινόρθωση προέκυψε μετά τον θάνατο του Λόρδου Προστάτη Όλιβερ Κρόμγουελ το 1658, καθώς το σύστημα διακυβέρνησής του είχε αποδειχθεί μη βιώσιμο και ο γιος του Ρίτσαρντ Κρόμγουελ ακατάλληλος διάδοχος που δεν μπόρεσε να επανενώσει τους υποστηρικτές του.

Η εποχή τελείωσε το 1689 με την Ένδοξη Επανάσταση κατά την οποία ο Καθολικός Ιάκωβος Β' εκδιώχθηκε και η Προτεστάντισσα κόρη του Μαρία Β' και ο σύζυγός της Γουλιέλμος Γ΄ του Οίκου της Οράγγης-Νάσσαου ανέβηκαν στον αγγλικό θρόνο.

Διάρκεια
--------

Ο όρος *Παλινόρθωση* χρησιμοποιείται επίσης για να περιγράψει την περίοδο αρκετών χρόνων μετά και πολύ συχνά καλύπτει ολόκληρη τη βασιλεία του Καρόλου Β' (1660–1685) και τη σύντομη βασιλεία του μικρότερου αδελφού του βασιλιά Ιακώβου Β’ (1685–1688). Σε ορισμένα πλαίσια καλύπτει και ολόκληρη την περίοδο των μεταγενέστερων μοναρχών Στιούαρτ μέχρι τον θάνατο της βασίλισσας Άννας και την άνοδο του βασιλιά του Οίκου του Αννόβερου Γεωργίου Α' το 1714. Για παράδειγμα, η κωμωδία της Παλινόρθωσης συνήθως περιλαμβάνει έργα που γράφτηκαν μέχρι το 1710.

Αποικισμός
----------

Η παλινόρθωση της μοναρχίας των Στιούαρτ το 1660, μετά την κατάργηση της βασιλείας το 1649 και ανακήρυξης της δημοκρατίας με το όνομα Κοινοπολιτεία της Αγγλίας με ηγέτη τον Όλιβερ Κρόμγουελ, είναι μια σημαντική περίοδος στη βρετανική ιστορία καθώς αντιστοιχεί στην επέκταση της βρετανικής αποικιακής αυτοκρατορίας στην Αμερική, όπου είχαν καταφύγει πολλοί υποστηρικτές του βασιλιά Καρόλου Β', του οποίου ο πατέρας Κάρολος Α' είχε αποκεφαλιστεί στις 30 Ιανουαρίου 1649.

Παραπομπές
----------

1. ↑ . «hellovaia.com/explanations/history/european-history/the-stuart-restoration/».
2. ↑ . «rmg.co.uk/stories/topics/restoration».
3. ↑ . «rmg.co.uk/stories/topics/restoration».
4. ↑ . «study.com/academy/lesson/the-restoration-period-in-english-literature».
5. ↑ . «britannica.com/topic/Restoration-English-history-1660».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85056801

 |

 |
Ο **Θέμος (Ευθύμιος) Χ. Στοφορόπουλος** (1 Ιανουαρίου 1940 – 27 Μαΐου 2020) ήταν Έλληνας διπλωμάτης. Σπούδασε νομικά στο Πανεπιστήμιο Αθηνών και Διεθνείς Σχέσεις στο Πανεπιστήμιο του Λονδίνου (LSE). Ήταν νυμφευμένος με την Βαρβάρα Ποταμιάνου-Στοφοροπούλου και είχε δύο γιους τον Χρίστο και τον Τάσο.

Σταδιοδρομία
------------

Εισήλθε στην Ελληνική Διπλωματική Υπηρεσία το 1964. Υπηρέτησε στην Κωνσταντινούπολη, στο Λονδίνο, στη Νέα Υόρκη (ως Αναπληρωτής Μόνιμος Αντιπρόσωπος της Ελλάδος στον ΟΗΕ), στο Βελιγράδι, στη Μαδρίτη (ως μέλος των ελληνικών αντιπροσωπειών σε συναντήσεις της Διάσκεψης για την Ασφάλεια και την Συνεργασία στην Ευρώπη),στο Υπουργείο Εξωτερικών στην Αθήνα (στις Διευθύνσεις Διεθνών Οργανισμών Αμερικής, Διμερών Οικονομικών Σχέσεων, Μέσης Ανατολής, Ασίας και Αφρικής και ως Διευθυντής Διπλωματικού Γραφείου Υπουργού Εξωτερικών).

Υπήρξε επίσης μέλος αντιπροσωπειών στο Συμβούλιο Ασφαλείας των Ηνωμένων Εθνών και σε Επιτροπές του ΝΑΤΟ, καθώς και μέλος της Επιτροπής Εφόρων του ΟΗΕ.

Διετέλεσε Πρέσβης της Ελλάδας στο Λίβανο (την εποχή του εμφυλίου),στην Συρία και στην Κύπρο. Παραιτήθηκε από τη διπλωματική υπηρεσία το 1988 λόγω διαφωνίας με την κυβερνητική πολιτική σε εθνικά θέματα.

Μετά την παραίτηση του, διηύθυνε επί δεκαετία το Ινστιτούτο Διεθνών και Στρατηγικών Μελετών και αρθρογράφησε στον ελληνικό τύπο (Τα Νέα, Καθημερινή, Αντί, Άρδην)καθώς και συμμετείχε σε εκδόσεις βιβλίων.

Συνεργάστηκε με το Ελληνικό Κέντρο Ευρωπαϊκών Μελετών και με το Ινστιτούτο Διεθνών Σχέσεων του Παντείου Πανεπιστημίου. Ήταν μέλος της Επιτροπής Σύνταξης του νέου Οργανισμού του Υπουργείου Εξωτερικών, των διοικητικών συμβουλίων της Εταιρείας Διεθνούς Δικαίου και Διεθνών Σχέσεων, του Ιδρύματος Τρίτση, του Ελληνικού Συμβουλίου για τους Πρόσφυγες, του Συνδέσμου Ελληνοαρμενικής Φιλίας.

Παραπομπές
----------

1. ↑  «Πέθανε ο πρέσβης επί τιμή Θέμος Στοφορόπουλος». *euronews*. 28 Μαΐου 2020. Ανακτήθηκε στις 8 Ιουλίου 2020.
2. ↑  «Πέθανε ο Θέμος Στοφορόπουλος». *www.enikos.gr*. Ανακτήθηκε στις 8 Ιουλίου 2020.
3. ↑  «Πέθανε ο Θέμος Στοφορόπουλος». *antenna.gr*. Ανακτήθηκε στις 8 Ιουλίου 2020.
4. ↑  «Θέμος Στοφορόπουλος, ένας ολοκληρωμένος διπλωμάτης». *Philenews*. Ανακτήθηκε στις 8 Ιουλίου 2020.
5. ↑  «Οταν ο Ανδρέας συνάντησε τον Οζάλ». *ΤΟ ΒΗΜΑ*. 31 Ιανουαρίου 2010. Ανακτήθηκε στις 14 Σεπτεμβρίου 2023.
6. ↑  «Στοφορόπουλος Θέμος Χ Archives». *ΤΑ ΝΕΑ*. Ανακτήθηκε στις 2 Ιουλίου 2020.
7. ↑  «Γράμματα Αναγνωστών | Kathimerini». *www.kathimerini.gr*. Ανακτήθηκε στις 2 Ιουλίου 2020.
8. ↑  «Ελσίνκι, μια ψεύτικη επιτυχία». *Άρδην - Ρήξη*. 30 Μαΐου 2020. Ανακτήθηκε στις 2 Ιουλίου 2020.
9. ↑  «Στοφορόπουλος, Θέμος Χ. | Biblionet». *biblionet.gr*.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 142158790509838850973
* **ΕΒΕ**: 201713
* **BiblioNet**: **23016**
* LCCN: n98051058
* ISNI: 0000 0000 3377 2884

 |

 |
Ο **Όλεξαντρ Λίποβι** (*Oleksandr Lypovyy*, 9 Οκτωβρίου 1991), είναι Ουκρανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ.

Επαγγελματική σταδιοδρομία
--------------------------

Το Μάρτιο του 2014, υπέγραψε συμβόλαιο με τον Ερυθρό Αστέρα για το υπόλοιπο της σεζόν. Το Σεπτέμβριο του 2014, επέστρεψε στην Ουκρανία και υπέγραψε με τη ΜΚ Μπουντιβέλνικ.

Τον Οκτώβριο του 2015, υπέγραψε με τη γεωργιανή VITA Tbilisi. Στις 10 Νοεμβρίου 2015, έφυγε από την Τιφλίδα και υπέγραψε με την ουγγρική Szolnoki Olaj KK για την υπόλοιπη σεζόν. Στα τέλη Φεβρουαρίου του 2016, έφυγε από το σύλλογο και υπέγραψε με την ουκρανική ΜΚ Ντιναμό Κιέβου για την υπόλοιπη σεζόν.

Το Σεπτέμβριο του 2016, υπέγραψε με τα Τρίκαλα για τη σεζόν 2016-17.

Στις 14 Ιουλίου 2017, υπέγραψε με τον Προμηθέα Πατρών, όπου παρέμεινε μέχρι το 2020.

Διεθνής σταδιοδρομία
--------------------

Είναι μέλος της Εθνικής Ουκρανίας. Με την εθνική ομάδα, έχει αγωνιστεί στο Ευρωμπάσκετ 2011, στο Ευρωμπάσκετ 2013 και στο Ευρωμπάσκετ 2015. Επίσης, έχει αγωνιστεί στο Παγκόσμιο Πρωτάθλημα του 2014.

Παραπομπές
----------

1. ↑  Zvezdino pojačanje je Lipovij (Σερβικά)
2. ↑  Александр Липовый стал игроком «Будивельника»! (Ρωσικά)
3. ↑  Vita Tbilisi inks Oleksandr Lypovyy, ex Budivelnyk
4. ↑  A Szolnoki Olaj KK a mai napon szerződést kötött Oleksandr Lypovyy-val (Ουγγρικά)
5. ↑  Oleksandr Lypovyy (ex Szolnok) agreed terms with Dynamo
6. ↑  Oleksandr Lypovyy signs with Trikala
7. ↑  Ανακοίνωσε Λίποβι ο Προμηθέας (Ελληνικά)

Εξωτερικοί σύνδεσμοι
--------------------

* Προφίλ Eurobasket.com
* Προφίλ Euroleague.net
* Προφίλ FIBA.com Αρχειοθετήθηκε 2015-12-25 στο Wayback Machine.
Η **μπουρέζα** είναι σιδηροδρομικό μηχάνημα οριζοντιογραφικής και υψομετρικής τακτοποίησης της σιδηροδρομικής γραμμής που «μπουράρει», δηλαδή πατάει τη ράγα για να «κάτσει» μετά την τοποθέτησή της.

Η λέξη μπουρέζα προέρχεται από τη γαλλική λέξη bourreuse. Έτσι ονομάζεται η μηχανή υπογόμωσης του έρματος (αυτή, δηλαδή, που συμπυκνώνει τα σκύρα κάτω από τους στρωτήρες), αγγλιστί ballast tamper (ή tamping machine), γαλλιστί bourreuse de ballast (ή bourreuse-dresseuse-auto niveleuse).

Μετά το στρώσιμο της σχάρας (σιδηροτροχιές και στρωτήρες) ακολουθεί η σκυρόστρωση.
Αποτέλεσμα εικόνας για railway ballast laying

Ειδική αμαξοστοιχία έργων φέρνει πάνω από την καινούρια γραμμή σκυροβάγονα, δηλαδή ειδικά βαγόνια που μεταφέρουν σκύρα, και αδειάζει τα σκύρα προκειμένου να σφίξουν οι στρωτήρες στη θέση τους.

Τα παλιότερα χρόνια η εργασία αυτή γινόταν χειρωνακτικά από τους εργάτες γραμμής με τη χρήση του κασμά υπογόμωσης. Οι εργάτες γραμμής λοιπόν χτυπούσαν με τους κασμάδες το σκύρο ώστε να καλύψει όλα τα κενά κάτω και γύρω από κάθε στρωτήρα. Η εργασία αυτή ήταν αργή και επίπονη.
Με την πρόοδο της τεχνολογίας εφευρέθηκε ένα μηχάνημα που κάνει αυτήν την εργασία στη θέση του ανθρώπου.

Το μηχάνημα αυτό δεν ήταν άλλο από την μπουρέζα. Είναι σιδηροδρομικό όχημα που διαθέτει ειδικά εργαλεία τα πιγκούνια.

|  |
| --- |
|  |

τα οποία κρέμονται από ειδικούς βραχίονες εξοπλισμένους με υδραυλικό μηχανισμό, ώστε να μπορούν να χώνονται μέσα στα σκύρα στα κενά μεταξύ των διαδοχικών στρωτήρων και εκεί με τεχνητή ταλάντωση να συμπιέζουν - σφίγγουν τα σκύρα στη θέση τους.

Οι θέσεις των εργαλείων αυτών είναι συγκεκριμένες για το μπουράρισμα της ευθείας γραμμής. Όταν όμως πρόκειται για αλλαγές όπου τα κενά μεταξύ των σιδηροτροχιών της αλλαγής μεταβάλλονται κατά μήκος της αλλαγής, η κλασσική μπουρέζα βγαίνει εκτός μάχης. 

Για την υπογόμωση των αλλαγών υπάρχουν πιο εξειδικευμένα μηχανήματα που έχουν τη δυνατότητα πλευρικής μετατόπισης της θέσης των εργαλείων υπογόμωσης ώστε να προσαρμόζονται κάθε φορά στις αναγκαίες θέσεις και τα μηχανήματα αυτά μηχανήματα υπογόμωσης αλλαγών ή μπουρέζες αλλαγών (Switch & Crossing Tampers)

Τα σύγχρονα μηχανήματα υπογόμωσης γραμμής διαθέτουν και μηχανισμό ανύψωσης και κατεύθυνσης της γραμμής και έτσι μπορούν ταυτόχρονα με το μπουράρισμα να κάνουν μικρές διορθώσεις στην κλίση της γραμμής ώστε με το ταυτόχρονο μπουράρισμα να τη σταθεροποιούν στην τελική σωστή της θέση. 

Η συντήρηση των μηχανημάτων γραμμής απαιτεί μεγάλη τεχνογνωσία και εξειδίκευση που να διασφαλίζει την αξιοπιστία τους. Στη Ελλάδα η συντήρηση των μηχανημάτων γραμμής τόσο του Οργανισμού Σιδηροδρόμων Ελλάδος, όσο και ιδιωτικών εταιριών που εκτελούν δημόσια σιδηροδρομικά έργα γίνεται στο Εργοστάσιο του Ο.Σ.Ε. στο Βόλο.

Περαιτέρω ανάγνωση
------------------

* Μηχανήματα γραμμής - Μηχάνημα Υπογόμωσης έρματος - Μπουρέζα (Tamping Machine)
* Λυμπέρης Κ. Σιδηροδρομική Θεωρία και Εφαρμογές, Λέκτορας Ε.Μ.Π. Σχολή Πολιτικών Μηχανικών, Εργαστήριο Σιδηροδρομικής και μεταφορών, Αθήνα Ιούλιος 2007.
Ο **Ασκάρ Ουζακμπαϊούλι Μάμιν** (καζακικά: Асқар Ұзақбайұлы Мамин‎, γεννηθείς στις 23 Οκτωβρίου 1965) ήταν πρωθυπουργός του Καζακστάν από τις 21 Φεβρουαρίου 2019 έως την παραίτησή του στις 5 Ιανουαρίου 2022. Νωρίτερα ήταν ο πρόεδρος της Καζακστάν Τεμίρ Ζολί, της εθνικής σιδηροδρομικής εταιρείας του Καζακστάν. Διετέλεσε επίσης πρόεδρος της Ομοσπονδίας Χόκεϊ επί πάγου του Καζακστάν, θέση που ανέλαβε το 2008.

Διετέλεσε δήμαρχος της Αστανά (2006-2008) και υπουργός Μεταφορών και Επικοινωνιών στην κυβέρνηση του Καζακστάν (2005-2006). Ο Μάμιν είναι μέλος του κυβερνώντος πολιτικού κόμματος Νουρ Οτάν.

Πρώτα χρόνια και καριέρα
------------------------

Ο Μάμιν αποφοίτησε από το Ινστιτούτο Πολιτικής Μηχανικής του Τσελίνογκραντ, στο Ρωσικό Πανεπιστήμιο Οικονομικών Πλεχάνοφ με ειδικότητες πολιτικού μηχανικού και οικονομίας. Ξεκίνησε την καριέρα του ως στέλεχος της εταιρείας "Τσελιντιαζστρόι". Διετέλεσε αναπληρωτής γενικός διευθυντής της Ένωσης Καινοτόμων Επιχειρήσεων του Καζακστάν. Από το 1996 έως το 2008, διετέλεσε α' αναπληρωτής δήμαρχος της Αστάνα, αντιπρόεδρος του υπουργείου Μεταφορών και Επικοινωνιών της Δημοκρατίας του Καζακστάν και α' υπουργός Βιομηχανίας και Εμπορίου της Δημοκρατίας του Καζακστάν.

Πρωθυπουργός
------------

Στις 21 Φεβρουαρίου 2019 διορίστηκε υπηρεσιακός πρωθυπουργός, θέση στην οποία διορίστηκε επίσημα στις 25 Φεβρουαρίου από τον πρόεδρο της χώρας. Ο διορισμός εγκρίθηκε από την Κάτω Βουλή την ίδια ημέρα.

Επαναδιορίστηκε πρωθυπουργός από τον πρόεδρο Τοκάγιεφ και εγκρίθηκε από το κοινοβούλιο στις 15 Ιανουαρίου 2021, μετά τις βουλευτικές εκλογές. Έναν χρόνο μετά, ξέσπασαν ταραχές με αφορμή την αύξηση στην τιμή του υγραερίου. Στον απόηχο των πολύνεκρων διαδηλώσεων, ο Μάμιν παραιτήθηκε στις 5 Ιανουαρίου 2022.

Προσωπική ζωή
-------------

Ο Ασκάρ Μάμιν είναι παντρεμένος με την Αλτινάι Μάμινα. Το ζευγάρι έχει ένα γιο και μια κόρη: τον Ντανιγιάρ (γεννήθηκε το 1986) και την Ντινάρα (γεννήθηκε το 1991).

Παραπομπές
----------

1. ↑  Ανακτήθηκε στις 20  Ιουνίου 2019.
2. ↑  «Government Composition - Official Information Source of the Prime Minister of the Republic of Kazakhstan». (Αγγλικά) Ανακτήθηκε στις 2  Αυγούστου 2021.
3. ↑  «Kazakhstan Temir Zholy Plans to Double Volume of Transit Traffic by All Transport Modes by 2020». RZD-Partner.com. 30 Απριλίου 2013. Αρχειοθετήθηκε από το πρωτότυπο στις 14 Φεβρουαρίου 2014. Ανακτήθηκε στις 15 Φεβρουαρίου 2014.
4. ↑  Merk, Martin (4 Σεπτεμβρίου 2010). «Kapitan Kazakhstan». IIHF.com. Αρχειοθετήθηκε από το πρωτότυπο στις 28 Φεβρουαρίου 2014. Ανακτήθηκε στις 15 Φεβρουαρίου 2014.
5. ↑  «Askar Mamin - Biography». CaspianForum.org. Αρχειοθετήθηκε από το πρωτότυπο στις 10 Δεκεμβρίου 2013. Ανακτήθηκε στις 15 Φεβρουαρίου 2014.
6. ↑  «Kazakh president appoints Askar Mamin as prime minister». Reuters. 25 Φεβρουαρίου 2019. Ανακτήθηκε στις 27 Φεβρουαρίου 2019.
7. ↑  Russia-led military alliance will send 'peacekeepers' to protest-hit Kazakhstan, Armenian PM says, CNN, 6 Ιανουαρίου 2022.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 306146997169818890041
* GND: 1236481380

 |

 |
Το **άηχο ουρανικό τριβόμενο** (ΔΦΑ: <ç>) είναι σύμφωνο των ομιλούμενων γλωσσών. Είναι ιδιαίτερα σπάνιος ήχος και ακόμη πιο σπάνιο φώνημα. Το σύμβολο πυο χρησιμοποιείται από το ΔΦΑ είναι το λατινικό γράμμα σε με υπόστιξη (υπογεγραμμένη) που σε ορισμένες ρομανικές γλώσσες όπως τα καταλανικά και τα πορτογαλικά αντιπροσωπεύει το φατνιακό τριβόμενο [s].

Ως αλλόφωνο εμφανίζεται σε γλώσσες όπως τα γερμανικά (π.χ. *ich* [iç]) και τα σκωτικά γαελικά. Στα ελληνικά μπορεί να έχει είτε μεσοουρανική είτε οπίσθια ουρανική άρθρωση όντας αλλόφωνο του /i/ στις ακολουθίες /άηχο σύμφωνο+i+ταυτοσυλλαβικό φωνήεν/ (π.χ. *π**ι**άνω* /pia.no/>['pça.no] είτε του υπερωικού τριβόμενου /x/ μπροστά από ουρανικά φωνήεντα (π.χ. χυλός /xi.los/ [çi.'los].

Παραπομπές
----------

1. ↑  Ladefoged και Maddieson (1996): *The sounds of the world's languages*. Οξφόρδη: Blackwell.
2. ↑  Nicolaidis, K. (2003): «Μια ηλεκτροπαλατογραφική μελέτη των ουρανικών συμφώνων της Ελληνικής» στο Theophanopoulou-Kontou, D. Lascaratou, C. Sifianou, M. Georgiafentis, M. & Spyropoulos, V. (eds.), *Σύγχρονες Τάσεις στην Ελληνική Γλωσσολογία*. Αθήνα: Πατάκης. σελ. 108–127.
Συντεταγμένες: 51°8′30.48″N 16°56′38.72″E﻿ / ﻿51.1418000°N 16.9440889°E﻿ / 51.1418000; 16.9440889

Το **Στάδιο του Βρότσουαφ** (πολωνικά: Stadion Wrocław) είναι γήπεδο ποδοσφαίρου Κατηγορίας 4 της UEFA, το οποίο κατασκευάστηκε για το Ευρωπαϊκό Πρωτάθλημα Ποδοσφαίρου του 2012. Το στάδιο βρίσκεται στην οδό ΣΙλεσίας (aleja Śląska) στην περιοχή Φαμπρίτσνα (Fabryczna) του Βρότσουαφ. Είναι η έδρα της ποδοσφαιρικής ομάδας Σλονσκ Βρότσουαφ, η οποία αγωνίζεται στην Εκστρακλάσα. Το γήπεδο έχει χωρητικότητα 45.105 θεατών και είναι πλήρως καλυμμένο.

Το Στάδιο του Βρότσουαφ είναι το τρίτο μεγαλύτερη στη χώρα (μετά το Εθνικό Στάδιο της Βαρσοβίας και το Στάδιο της Σιλεσίας).

Η κατασκευή του σταδίου ξεκίνησε τον Απρίλιο του 2009 και ολοκληρώθηκε τον Σεπτέμβριο του 2011.

Ο πρώτος ποδοσφαιρικός αγώνας, μεταξύ των Σλονσκ Βρότσουαφ και Λέχια Γκντανσκ, διεξήχθη στις 28 Οκτωβρίου 2011. Η Σλονσκ Βρότσουαφ κέρδισε τον αγώνα με 1–0 και ο Ολλανδός Γιόχαν Βόσκαμπ ήταν ο πρώτος σκόρερ στο νέο στάδιο.

Αγώνες στο Ευρωπαϊκό Πρωτάθλημα Ποδοσφαίρου του 2012
----------------------------------------------------

Το στάδιο χρησιμοποιήθηκε ως ένας από τα γήπεδα διεξαγωγής του Ευρωπαϊκού Πρωταθλήματος Ποδοσφαίρου του 2012. Οι τρεις αγώνες του Α΄ Ομίλου που αφορούσαν την Τσεχία διεξήχθησαν εκεί (με τους άλλους αγώνες αυτού του ομίλου να διεξάγονται στο Εθνικό Στάδιο της Βαρσοβίας).

Κατά τη διάρκεια της διοργάνωσης διεξήχθησαν εκεί οι ακόλουθοι αγώνες:

|  |  |  |  |  |  |  |
| --- | --- | --- | --- | --- | --- | --- |
| Ημερομηνία | **Ώρα (UTC+2)** | Ομάδα 1 | Αποτέλεσμα | Ομάδα 2 | Φάση | Σκόρερ |
| 8 Ιουνίου 2012 | 20:45 |  Τσεχία | 1–4 |  Ρωσία | Α΄ Όμιλος | Βάτσλαβ ΠίλαρΑλάν Τζαγκόεφ (2)Ρομάν ΣιρόκοφΡομάν Παβλουτσένκο |
| 12 Ιουνίου 2012 | 18.00 | 2–1 |  Ελλάδα | Πετρ ΓίρατσεκΒάτσλαβ ΠίλαρΦάνης Γκέκας |
| 16 Ιουνίου 2012 | 20.45 |  Πολωνία | 0–1 |  Τσεχία | Πετρ Γίρατσεκ |
|
|

Παραπομπές
----------

1. ↑  stadiony.net/stadiony/pol/stadion\_slaska\_wroclaw.
2. ↑  tarczynskiarenawroclaw.pl/stadion/fakty-i-liczby/.
3. ↑  Ανακτήθηκε στις 1  Ιουλίου 2019.
4. ↑  «Fakty i liczby».
5. ↑  «Stadion Wrocław».
6. ↑  «Stadion Miejski we Wrocławiu». *stadiony.net* (stadiony.net).. Ανακτήθηκε στις 2011-12-04.
7. ↑  «Udane otwarcie stadionu Śląska». *qmichal* (90minut.pl).. Ανακτήθηκε στις 2011-12-04.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Στάδιο του Βρότσουαφ** |

* Επίσημος ιστότοπος του σταδίου (πολωνικά, αγγλικά)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Στάδια Ευρωπαϊκού Πρωταθλήματος Ποδοσφαίρου 2012 |
| --- |
|  |
| Πολωνία | 
* **Εθνικό Στάδιο της Βαρσοβίας** (Βαρσοβία)
* **Στάδιο του Γκντανσκ** (Γκντανσκ)
* **Στάδιο του Βρότσουαφ** (Βρότσουαφ)
* **Στάδιο του Πόζναν** (Πόζναν)
 |
|  |
| Ουκρανία | 
* **Στάδιο Ολιμπίνσκι** (Κίεβο)
* **Αρένα Ντονμπάς** (Ντονέτσκ)
* **Στάδιο Μεταλίστ** (Χάρκοβο)
* **Αρένα Λβιβ** (Λβιβ)
 |

 |

|  |  |
| --- | --- |
| 

|  |
| --- |
| * Πύλη:Ποδόσφαιρο
* Πύλη:Πολωνία
 |

 |
Αυτό το λήμμα αφορά τον Προφήτη Αζαρία.  Για τον Βασιλιά Οζία που ονομάζεται και Αζαρίας, δείτε: Οζίας.  

Ο **Αζαρίας** ήταν προφήτης που περιγράφεται στο Παραλειπομένων Β΄ της Μετάφρασης των Εβδομήκοντα (Χρονικών Β΄ της Εβραϊκής Βίβλου), Κεφάλαιο 15 Αρχειοθετήθηκε 2013-12-03 στο Wayback Machine.. Στον πρώτο στίχο περιγράφεται ότι το Πνεύμα Κυρίου ήρθε σε αυτόν και πηγαίνει να συναντήσει τον Βασιλιά Ασά για τον εξορκίσει να πραγματοποιήσει έργο μεταρρύθμισης. Αναφέρεται ως γιος του Ωδήδ, αλλά το Μασοριτικό κείμενο παραλείπει το όνομα του Αζαρία στο στίχο 8, υπονοώντας ίσως ότι η προφητεία είναι από τον ίδιο τον Ωδήδ.

Χριστιανισμός
-------------

Κατά την Ορθόδοξη Παράδοση και τα συναξάρια, ο πατέρας του προφήτη αναφέρεται με το όνομα Αδδώ, και ο Αζαρίας καταγόταν από τη γη Σεμβαθά, ή Συμβαθά, και πέθανε ειρηνικά και θάφθηκε στο χωράφι του. 

Στον αναφερόμενο παραπάνω στίχο 8, η Μετάφραση των Εβδομήκοντα αναφέρει το όνομα Αδάδ ως τον προφήτη τα λόγια του οποίου θυμήθηκε ο Ασά, το οποίο είναι παρόμοιο όνομα με το Ωδήδ, υπονοώντας το ίδιο, ότι η προφητεία ήταν του Ωδήδ. Αυτός αναφέρεται αδιακρίτως ως Oded στην αγγλική μετάφραση του Μεσοριτικού κειμένου και παρακάτω στο Κεφάλαιο 25:9. Η Μετάφραση των Εβδομήκοντα σε αυτό το σημείο αναφέρει το όνομα Ωδήδ. Δεν είναι λοιπόν καθαρό αν αυτός ο προφήτης Ωδήδ είναι το ίδιο πρόσωπο με αυτό του αναφερόμενου ως Ωδήδ, πατέρα του Αζαρία. 

Η Ορθόδοξη Εκκλησία εορτάζει τη μνήμη του ως Προφήτη Αζαρία στις 3 Φεβρουαρίου. 

Χρησμοὺς διδόντος πρὶν θανεῖν Ἀζαρίου,
Σιγᾷ προφητεύουσα λοξὰ Πυθία.

Λαογραφικά
----------

Στα Κατύωρα του Πόντου ο άγιος Αζαρίας έγινε *Αζαρέας* < Άε Ζαρέας παρετυμολογήθηκε με το ζαρώνω=στραβώνω. Στη γιορτή του οι έγγυες δεν πρεπει να αναλαμβάνουν καμία εργασία διότι το παιδί γεννιέται με ζάρες,ατροφικό και ασθενικό.

Σημειώσεις
----------

1. ↑  "...ἐγένετο ἐπ' αὐτὸν πνεῦμα Κυρίου"
2. ↑  15:8 Μεσοριτικό κείμενο (Εβραϊκό πρωτότυπο με Αγγλική μετάφραση)
3. ↑  Ορθόδοξος Συναξαριστής
4. ↑  Συναξαριστής των δώδεκα μηνών του ενιαυτού
5. ↑  Μηνιαία Βενετίας 1863, Φεβρουάριος, σελ. 20
6. ↑  "…καὶ τὴν προφητείαν ᾿Αδὰδ τοῦ προφήτου" 15:8 Αρχειοθετήθηκε 2013-12-03 στο Wayback Machine.
7. ↑  «Παραλειπομένων Β΄ 28:9». Αρχειοθετήθηκε από το πρωτότυπο στις 9 Μαρτίου 2016. Ανακτήθηκε στις 1 Απριλίου 2016.
8. ↑  Λειτουργικά Μηνιαία της Εκκλησίας, 3η Φεβρουαρίου
9. ↑  Κωνσταντίνος Μηνάς,«Λαογραφικές παρετυμολογίες»,Λαογραφία, τομ.30(1975),σελ.18

Πηγές
-----

* Κωνσταντίνος Μηνάς,«Λαογραφικές παρετυμολογίες»,Λαογραφία, τομ.30(1975),σελ17-30
Το **Πλατοβούνι** (αλβανικά: Mali i Gjerë) είναι ορεινός όγκος της νότιας Αλβανίας, ο οποίος βρίσκεται μεταξύ των δήμων Αγίων Σαράντα και Αργυροκάστρου, στην Βόρεια Ήπειρο. Αποτελεί το όριο της λεκάνης απορροής του Δέλβινου και της κοιλάδας του Δρίνου καθώς και των υδάτων που εκβάλλουν στην Αδριατική και στο Ιόνιο πέλαγος. Έχει υψόμετρο 1.789 μέτρων.

Το Πλατοβούνι εκτείνεται από την κοιλάδα του Γαρδικίου στα βορειοδυτικά έως το Πέρασμα Μουζίνα 540 μέτρα στα νότια, σε μήκος περίπου 30 χλμ. Ο ορεινός όγκος αποτελείται από μεσοζωικό και παλαιογενή ασβεστόλιθο που σχηματίζουν μια μεγάλη ασύμμετρη αντικλινική δομή με μια λιγότερο απότομη ανατολική πλευρά και μια δυτική πλευρά που χωρίζονται από μια τεκτονική επώθηση. Η κορυφογραμμή της λεκάνης απορροής καθώς και η ευρεία ανατολική πλαγιά έχουν ήπια κλίση (εξ ου και το όνομα), και γεμίζουν με διάφορες μορφές καρστικής διάβρωσης. Τα κύρια ορεινά περάσματα είναι η Μουζίνα, το Σοπότι και η Σκέρφιτσκα.

Στην αρχαιότητα, η οροσειρά του Πλατοβουνίου χώριζε την επικράτεια της αρχαίας ελληνικής φυλής των Χαονών σε δύο μέρη· το δυτικό τμήμα με κέντρο την Φοινίκη και το ανατολικό γύρω από την Αντιγόνεια.

Παραπομπές
----------

1. ↑  Giakoumis, Konstantinos (2021). *Monastic Financial Management in the Provinces of the Patriarchate of Constantinople (1867–1873)* (PDF). Sofia: Centre for Advanced Study Sofia. σελ. 137.
2. ↑  Buda, Aleks (1985). *Fjalori Enciklopedik Shqiptar*. Tiranë: Akademia e Shkencave e RPSSH. σελ. 662.
3. ↑  Celet, Paul (2012) [1977]. «The geology of the Adriatic». Στο: Alan Nairn. *The Ocean Basins and Margins: Volume 4A The Eastern Mediterranean*. Springer Science & Business Media. σελ. 226. ISBN 9781468430363. *Stratigraphy*. Upper Triassic (Norian)—Lower Triassic dolomites, with intercalated lenticular bituminous horizons in the Iower part, crop out in the center of the Albanian Ionian zone (Mali Gjere Mountains). In Greece, Norian dolomites rest upon black limestones with *Cardita gumbeli* assigned to the Carnian (I.F.P.—I.G.R.S. 1966).
4. ↑  Budina, Dhimosten (1971). «Strukturat gjeologjike». *Iliria* (Universiteti i Tiranës, Sektori i Arkeologjisë.) (v. 1): 267.. *«Kufirin lindor të kësaj zone e formojnë Mali i Gjerë, Qafa e Muzinës dhe vargu i maleve në jug të saj, deri në Stugare»*.
5. ↑  De Maria, Sandro· Bogdani, Jylian· Giorgi, Enrico (2017). «Ricerca e tutela in un territorio di frontiera. L'Epiro del Nord fra età ellenistica e presenza di Roma». Στο: Gianluca Mastrocinque. *Paesaggi mediterranei di età romana. Archeologia, tutela, comunicazione*. Bibliotheca archaeologica. **47**. Edipuglia. σελ. 56. doi:10.4475/835. ISBN 978-88-7228-835-1. ISSN 1724-8523.
Ο **Κώστας Περρίκος** (23 Απριλίου 1905 - 4 Φεβρουαρίου 1943) ήταν Έλληνας αξιωματικός της Πολεμικής Αεροπορίας και αρχηγός της αντιστασιακής οργάνωσης Πανελλήνιος Ένωσις Αγωνιζομένων Νέων (ΠΕΑΝ) κατά τη διάρκεια της κατοχής της Ελλάδας. Εκτελέστηκε από τους Γερμανούς το Φεβρουάριο του 1943.

Τα πρώτα Χρόνια
---------------

Γεννήθηκε στην Καλλιμασιά της Χίου, τελείωσε το Δημοτικό Σχολείο και εγκαταστάθηκε στην Αλεξάνδρεια της Αιγύπτου όπου αποφοίτησε από το Γυμνάσιο. Το 1925 επέστρεψε στην Ελλάδα για να εκπληρώσει τη στρατιωτική του θητεία, ενώ τον επόμενο χρόνο εγγράφηκε στη Στρατιωτική Σχολή Αεροπορίας στο Σέδες Θεσσαλονίκης όπου και αποφοίτησε με τον βαθμό του Ανθυποσμηναγού. Ήταν παντρεμένος με την Μαρία Δεληγιώργη και είχε αποκτήσει τρία παιδιά. Αποτάχθηκε από την Πολεμική Αεροπορία, επειδή με σειρά άρθρων του στην εφημερίδα *Εστία* είχε ασκήσει κριτική στην πολιτική και στρατιωτική ηγεσία, αν και είχε αθωωθεί δικαστικά, καθώς και για συμμετοχή στο κίνημα του 1935.

Οργάνωση της ΠΕΑΝ
-----------------

Αρχικώς ίδρυσε την *Στρατιά Σκλαβωμένων Νικητών*, ενώ την 1η Οκτωβρίου 1941 μετονομάστηκε σε  ΠΕΑΝ. Μια από τις σπουδαιότερες αντιστασιακές ενέργειες που έγιναν στην Αθήνα ήταν η ανατίναξη της εθνικοσοσιαλιστικής οργάνωσης ΕΣΠΟ στις 20 Σεπτεμβρίου 1942, που στρατολογούσε Έλληνες για λογαριασμό του πολυεθνικού τμήματος των Waffen SS.

Εκτέλεση
--------

Στις 11 Νοεμβρίου 1942, ο Κώστας Περρίκος με 12 συναγωνιστές του συλλαμβάνονται -κατόπιν προδοσίας- σ’ ένα από τα κρησφύγετα της οργάνωσης στην Καλλιθέα. Ένα μήνα αργότερα ο Κώστας Περρίκος καταδικάζεται από Γερμανικό Στρατοδικείο της Αθήνας τρις εις θάνατο και 15ετή ειρκτή και μεταφέρεται στις φυλακές Αβέρωφ. Το πρωί της 4ης Φεβρουαρίου 1943 οδηγήθηκε στο Σκοπευτήριο Καισαριανής όπου και εκτελέστηκε. Μετά το θάνατό του το Υπουργείο Αεροπορίας τον προήγαγε στο βαθμό του Αντισμηνάρχου επ’ ανδραγαθία. 

Στις 2 Σεπτεμβρίου 1987 έγιναν τα αποκαλυπτήρια της προτομής του Κώστα Περρίκου στην οδό Γλάδστωνος, όπου και το κτίριο της ΕΣΠΟ. Ο γιος του Δημήτρης, ως επιθεωρητής όπλων του ΟΗΕ συμμετείχε στις έρευνες για πυρηνικά όπλα στο Ιράκ.

Παραπομπές
----------

1. ↑  Κώστας Περρίκος Βιογραφία
2. ↑  Πανελλήνιος Σύλλογος Οικογενειών Πεσόντων Αεροπόρων
3. ↑  Δεν βρήκαμε αποδείξεις στο Ιράκ, εφημερίδα Καθημερινή, ανακτήθηκε στις 18/5/2014
Ο **Γουόλτερ Ματίας Ιγκλέσιας** (*Walter Matías Iglesias*, ισπανική προφορά ΔΦΑ: *walteɾ maˈti.as iˈɣlesjas*, γεννημένος στις 18 Απριλίου 1985) είναι Αργεντινός ποδοσφαιριστής, ο οποίος αγωνίζεται ως αμυντικός μέσος για τον Αστέρα Τρίπολης.

Σταδιοδρομία
------------

Ξεκίνησε τη σταδιοδρομία του στην Αργεντινή με την Άντες Τγιέρες Σπορτ Κλουμπ. Το 2004, μεταγράφηκε στην Ατλέτικο Μαδρίτης, όπου αγωνίστηκε μόνο στη Β' ομάδα, καθώς και στην U21.

### Λάρισα

Τον Αύγουστο του 2007, η Λάρισα απέκτησε το 50% των δικαιωμάτων του από την ισπανική ομάδα και έπειτα από λίγους μήνες στη θεσσαλική ομάδα, κέρδισε θέση βασικού. Οι εμφανίσεις του στο ελληνικό πρωτάθλημα κέντρισαν το ενδιαφέρον μεγάλων ομάδων, όμως παρέμεινε στους «βυσσινί» μέχρι το τέλος του 2011.

### Ατρόμητος

Τον Ιανουάριο του 2012, ο Ατρόμητος απέκτησε τον Αργεντινό, ο οποίος με την ομάδα του Περιστερίου έγινε βασικός σχεδόν με το ντεμπούτο του. Κορυφαία του στιγμή, ήταν όταν αγωνίστηκε στον τελικό του κυπέλλου Ελλάδας το 2012, σημειώνοντας το μοναδικό γκολ της ομάδας του.

### Τσανγκτσούν Γιατάι ΦΚ

Τον Ιανουάριο του 2014, εντάχθηκε με μεταγραφή στην κινεζική Τσανγκτσούν Γιατάι, για το ποσό των 450.000 ευρώ, υπογράφοντας μονοετές συμβόλαιο (με επιλογή για ακόμη ένα έτος).

### Αστέρας Τρίπολης

Έναν χρόνο αργότερα, τον Ιανουάριο του 2015, επέστρεψε στο ελληνικό πρωτάθλημα για λογαριασμό του Αστέρα Τρίπολης.

Παραπομπές
----------

1. ↑  Στον Αστέρα ο Ιγκλέσιας, www.sport-fm.gr

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* 
* 

  


|  |  |  |  |  |
| --- | --- | --- | --- | --- |
| 

| π • σ • ε
Αστέρας Τρίπολης – τρέχουσα σύνθεση 2023-24 |
| --- |
|  |
|  | 
* 1 Παπαδόπουλος
* 2 Γκαρθία
* 3 Χουχούμης
* 6 Βαλιέντε
* 7 Μπαρτολό
* 8 Μουνάφο (c)
* 9 Μιριτέλο
* 10 Βίκο
* 11 Ρέγκις
* 12 Καρμονά
* 13 Καπίγια
* 14 Μάντζης
* 18 Ατιένθα
* 19 Καστάνιο
* 20 Καλτσάς
* 21 Σουρλής
* 24 Ντιαρά
* 29 Άλβαρες
* 30 Γκρόζντανιτς
* 40 Σίτο
* 41 Εμπό
* 45 Χριστόπουλος Γ.
* 64 Προύντζος
* 69 Αλάγκμπε
* 77 Ζουγλής
* 87 Ζουκάνοβιτς
* 97 Κωστέας
* Coach: Ράσταβατς
 |

 |
Ο **Δίας** είναι αθλητικός σύλλογος Μπέιζμπολ στην Πάτρα. Ιδρύθηκε το 2000 με χρώματα το μπλε και άσπρο.

Ιστορία
-------

Το τμήμα ιδρύθηκε το 2000 και συμμετείχε την επόμενη χρονιά στη Β΄εθνική κατηγορία. Στην Α΄εθνική αγωνίστηκε το 2002 αφού ανέβηκε σαν δευτεραθλητής αλλά από την επόμενη χρονιά συνέχισε στη Β΄ μιας και έπεσε ξανά. Μετά την κατάργηση της Β΄ Εθνικής το 2007 έπαιξε αλλά έμεινε στον πρώτο γύρο. Στα πρωταθλήματα του 2009 και 2010 κατετάγη τελευταία. Στο κύπελλο το 2001 έφτασε μέχρι τα προημιτελικά, το 2002 αποκλείστηκε στον πρώτο γύρο όπως και το 2004.

Περίοδοι
--------

Δίας Πατρών
Από τον αγώνα του πρωταθλήματος 2008 ανάμεσα στον Δία Πατρών και Αίνο Κεφαλλονιάς

| **Αγων. περίοδος** | **κατηγορία** | **Θέση** |
| --- | --- | --- |
| **2000** | Β΄εθνική | 2η |
| **2001** | Α΄εθνική | 8η (τελευταία) |
| **2002** | Β΄εθνική | 5η |
| **2003** | Β΄εθνική | 4η |
| **2004** | Β΄εθνική | 5η |
| **2005** | Β΄εθνική | 3η |
| **2007** | Πανελλήνιο | 1ος γύρος |
| **2008** | Πανελλήνιο |  ? |
| **2009** | Πανελλήνιο | 6η (τελευταία) |
| **2010** | Πανελλήνιο | 8η (τελευταία) |
| **2011** | Πανελλήνιο | 8η (τελευταία) |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Α.Σ. Δίας Πατρών** |

Παραπομπές
----------

1. ↑  The Best Μπέιζμπολ: Πρωταθλητές οι Πάνθηρες

Πηγές
-----

* Panthers Patras
Airbus A380 της Qantas 
Η **Qantas** (επίσημα ως *Qantas Airways Limited*) είναι ο εθνικός αερομεταφορέας της Αυστραλίας. Το αρχικό όνομα ήταν "Qantas", ένα αρκτικόλεξο για τη λέξη "Queensland and Northern Territory Aerial Services".

Ιστορία
-------

Η αεροπορική εταιρεία εδρεύει στο Σύδνεϋ, με κύριο κόμβο της στο αεροδρόμιο του Σίδνεϊ. Είναι η μεγαλύτερη αεροπορική εταιρεία της Αυστραλίας, είναι η παλαιότερη αεροπορική εταιρία με συνεχή λειτουργία στον κόσμο και η δεύτερη αρχαιότερη στον κόσμο συνολικά. Τα κεντρικά γραφεία της Qantas που βρίσκεται στο Κέντρο Qantas στο προάστιο της πόλης του Botany Bay, Σίδνεϊ, Νέα Νότια Ουαλία. 

Σήμερα η Qantas Airways θεωρείται τεσσάρων αστέρων αεροπορική εταιρεία από την εταιρεία ερευνών και συμβούλων αεροπορικών εταιριών Skytrax. Τα τελευταία χρόνια οι ψηφοφορίες της Skytrax περιλαμβάνουν την Qantas airlines σταθερά στις 10 καλύτερες αεροπορικές εταιρίες ολόκληρου του κόσμου. Το 2011, η Qantas ψηφίστηκε την όγδοη καλύτερη αεροπορική εταιρεία στον κόσμο, το 2010 (έβδομη), το 2009 (έκτη),το 2008 (τρίτη),το 2007 (πέμπτη),το 2006 (δεύτερη), και το 2005 (δεύτερη). Το 2010, η Qantas διατηρεί κατά 65 τοις εκατό των αερομεταφορών της Αυστραλίας , ωστόσο η εταιρεία προσπαθεί να ανταγωνιστεί με άλλους αερομεταφορείς της σε διεθνείς δραστηριότητες.

Εξωτερικοί σύνδεσμοι
--------------------

* Πολυμέσα σχετικά με το θέμα  Qantas στο Wikimedia Commons
* Η ιστοσελίδα της Qantas Airways

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 150097713
* LCCN: n80109350
* ISNI: 0000 0001 0812 9149
* GND: 4217640-2

 |

 |
Το **Διεθνές Σχολείο της Γενεύης** (στα γαλλικά : *Ecole Internationale de Genève*, γνωστό στα αγγλικά και ως "Ecolint" ή "The International School") είναι ένα ιδιωτικό, μη κερδοσκοπικό διεθνές σχολείο με έδρα τη Γενεύη της Ελβετίας.

Ιδρύθηκε το 1924 στην υπηρεσία της Κοινωνίας των Εθνών και της Διεθνούς Οργάνωσης Εργασίας (τους πρώτους διεθνείς οργανισμούς στον κόσμο), είναι το παλαιότερο διεθνές σχολείο στον κόσμο και το μεγαλύτερο με «διεθνές» στο όνομά του. Από την ίδρυσή του, η αποστολή του σχολείου θεωρήθηκε ως η εκπαίδευση για την αξία της ειρήνης και την ενθάρρυνση ανθρωπίνων αξιών όπως ο σεβασμός και η διαπολιτισμική κατανόηση. Περιγράφεται στον ιστότοπό ως «αποφασιστικά μη κερδοσκοπικό, η ανθρωπότητα είναι ο μόνος δικαιούχος της δουλειάς μας, όχι οι εταιρικοί μέτοχοι ή οι εταιρείες ιδιωτικών κεφαλαίων». Το 2017, χαρακτηρίστηκε από το ITN ως «το πιο ποικιλόμορφο σχολείο στον πλανήτη». 

Το άρθρο 4 του Χάρτη του Διεθνές Σχολείου ορίζει ότι «η δραστηριότητα του σχολείου σε όλους τους τομείς και ιδιαίτερα στον τομέα της παιδαγωγικής βασίζεται στις αρχές της ισότητας και της αλληλεγγύης μεταξύ όλων των λαών και της ίσης αξίας όλων των ανθρώπων χωρίς καμία διάκριση εθνικότητας, φυλή, φύλο, γλώσσα ή θρησκεία».

Το Διεθνές Σχολείο της Γενεύης περιλαμβάνει τρεις πανεπιστημιουπόλεις μέσα και γύρω από τη Γενεύη, η καθεμία με τον δικό της διευθυντή που εργάζεται υπό τον Γενικό Διευθυντή του Ιδρύματος του Διεθνούς Σχολείου της Γενεύης (σήμερα David Hawley) και ένα διοικητικό συμβούλιο που εκλέγεται από γονείς, προσωπικό και απόφοιτους με επιλεγμένα μέλη από τον ΟΗΕ και την Ελβετική Κυβέρνηση. Το Διεθνές Σχολείο της Γενεύης είναι ένα δίγλωσσο σχολείο, με διδασκαλία κυρίως στα αγγλικά και τα γαλλικά.

Παραπομπές
----------

1. ↑  Pearce, Richard (2013). *International Education and Schools: Moving Beyond the First 40 Years*. London: Bloomsbury. ISBN 9781472509147.
2. ↑  «Where are they now? - International Baccalaureate®».
3. ↑  «International Baccalaureate Diploma | Encyclopedia.com». *www.encyclopedia.com*. Ανακτήθηκε στις 18 Νοεμβρίου 2021.
4. ↑  «Why Ecolint?». 24 Ιουνίου 2016. Αρχειοθετήθηκε από το πρωτότυπο στις 26 Μαρτίου 2022. Ανακτήθηκε στις 26 Μαρτίου 2022.
5. ↑  «Newly launched programme tells the story of the IB's global community to mark 50th anniversary». *International Baccalaureate®* (στα Αγγλικά). Ανακτήθηκε στις 18 Νοεμβρίου 2021.
6. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 11 Ιανουαρίου 2021. Ανακτήθηκε στις 26 Μαρτίου 2022.
7. ↑  «Ecolint – International School of Geneva». *Ecolint.ch*. Ανακτήθηκε στις 26 Ιανουαρίου 2019.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 130153291
* LCCN: n2005003046
* ISNI: 0000 0001 2157 0203

 |

 |
Η **αλισίβα**, ή *αλουσά*, ή *σταχτόνερο*, είναι ένα αλκαλικό διάλυμα που παρασκευάζεται με τον βρασμό του νερού μαζί με στάχτη από καμένα ξύλα. Συνιστάται να χρησιμοποιείται βρόχινο νερό. Στα παλαιότερα χρόνια τη χρησιμοποιούσαν για τη λεύκανση των ρούχων, αλλά και αντί για σαπούνι, και για το λούσιμο, ιδίως για λιπαρά μαλλιά. Η αλισίβα έχει καθαριστικές ιδιότητες λόγω του ανθρακικού καλίου που προσλαμβάνει από τη στάχτη, το οποίο έχει την ιδιότητα να διαλύει τα έλαια και τα λίπη, όχι όμως και τα ορυκτέλαια (λ.χ. γράσο, παραφίνες, βαζελίνη).

Η αλισίβα ήταν άλλοτε πολύ διαδεδομένη. Χρησιμοποιείται ακόμη και σήμερα σε απομακρυσμένα χωριά, ιδίως τον χειμώνα, στην πλύση των ασπρορούχων.

Χρήσεις & εφαρμογές
-------------------

Με την αλισίβα γινόταν η «μπουγάδα». Δηλαδή αφού τα ασπρόρουχα πλενόντουσαν καλά, τοποθετούνταν σε ένα ψηλό καλάθι, στο «μπουγαδοκόφινο», το οποίο όμως καλυπτόταν προηγουμένως εσωτερικά με μια μεγάλη άσπρη χοντρή μαντήλα ή ύφασμα, το λεγόμενο «σταχτόπανο», και που τα άκρα της έβγαιναν έξω από το κοφίνι. Στη συνέχεια, τα πλυμένα ασπρόρουχα διπλώνονταν και στοιβάζονταν μέσα στο μπουγαδοκόφινο, και στο τέλος σκεπάζονταν από τις άκρες του σταχτόπανου. Πάνω από το σταχτόπανο άρχιζαν και έριχναν αργά-αργά και κατά διαστήματα την αλισίβα. Το υγρό αυτό διάλυμα σταδιακά διαπερνούσε τα ρούχα και εξερχόταν από το κάτω μέρος του κοφινιού, παρασύροντας τα υπολείμματα από τους λεκέδες που υπήρχαν στα ρούχα. Όταν η αλισίβα ήταν καλή, τότε τα ασπρόρουχα έπαιρναν ένα κρινόλευκο χρώμα. Από την παραπάνω διαδικασία προέρχεται σήμερα η δημώδης έκφραση «μπουγαδοκόφινο» με την οποία και χαρακτηρίζονται άτομα μειωμένης προσωπικότητας, ή υποτιμητικά, ευτραφέστατης σωματικής διάπλασης άτομα.

Η αλισίβα έχει πάρα πολλές χρήσεις, ιδίως χρησιμοποιείται στη μαγειρική ακόμη και σήμερα (και ιδιαίτερα σε συνταγές για μερικά είδη κουλουριών, όπως τα μελομακάρονα). Μεταφορικά, ως αλισίβα, αποκαλείται το χλιαρό νερό που έχει μείνει αρκετή ώρα εκτός ψυγείου και δεν προσφέρει την αναμενόμενη ικανοποίηση της δίψας κατά τη διάρκεια των καλοκαιρινών μηνών.

Παραπομπές
----------

1. ↑
2. ↑
3. ↑
4. ↑
5. ↑
6. ↑
7. ↑
Οι λεγόμενοι **λαμπτήρες τόξου** είναι ειδικοί λαμπτήρες που περιέχουν κυρίως ατμούς μετάλλων και ίσως βοηθητικά κάποιο ευγενές αέριο. Τα ηλεκτρόδιά τους εργάζονται "εν θερμώ". Η θέρμανση αρχικά πραγματοποιείται με ιδιαίτερο κύκλωμα που διακόπτεται αυτόματα μόλις ξεκινήσει η ακτινοβολία του λαμπτήρα, οπότε και η θέρμανση διατηρείται από το ρεύμα του τόξου ή θερμαίνονται αυτοί από το ίδιο το τόξο που ξεκινάει υπό μορφή αίγλης και η οποία σχηματίζεται εξαιτίας του αερίου που περιέχει ο σωλήνας.  

Η θέρμανση αυτών των λαμπτήρων αν και είναι χαμηλότερη εκείνης των λαμπτήρων πυράκτωσης καθίσταται απαραίτητη τόσο για την εξάτμιση του μετάλλου που περιέχουν, και που συνήθως είναι υδράργυρος (Hg), ή νάτριο (Na), όσο και για την περιορισμένη επιφάνεια των ηλεκτροδίων προκειμένου να εκπέμπουν εύκολα ηλεκτρόνια.

Οι λαμπτήρες τόξου διακρίνονται στους επιμέρους τρεις τύπους λαμπτήρων πίεσης:

Λυχνίες ατμών υδραργύρου ή *λυχνίες υψηλής πίεσης υδραργύρου*,
Λυχνίες ατμών νατρίου και
Λαμπτήρες φθορισμού.
* Και οι τρεις παραπάνω τύποι λαμπτήρων τόξου ανήκουν στη κατηγορία των ψυχρών φωτεινών πηγών

Δείτε επίσης
------------

* Λαμπτήρας πυράκτωσης
Ο **Κυριάκος Χαρακίδης** είναι Έλληνας πολιτικός, πρώην βουλευτής με το Ποτάμι.

Βιογραφία
---------

Έχει σπουδές σε οικονομικά με μεταπτυχιακό στη Διοίκηση Επιχειρήσεων. Στις ελληνικές βουλευτικές εκλογές του Ιανουαρίου 2015 εξελέγη μέλος του Ελληνικού κοινοβουλίου με το ψηφοδέλτιο του Ποταμιού στην εκλογική περιφέρεια της Δράμας. Υπήρξε Πρόεδρος του Επιμελητηρίου Δράμας από το 2001 μέχρι το 2011, Δήμαρχος Δράμας από το 2011 μέχρι το 2014, Πρόεδρος του Φορέα Διαχείρισης των απορριμμάτων (ΦΟΣΔΑ) Ανατολικής Μακεδονίας Θράκης από το 2011 μέχρι το 2014. Μέχρι το 1987 εργάστηκε ως ιδιωτικός υπάλληλος. Αυτοδημιούργητος ξεκίνησε από το 1988 και ίδρυσε τις δικές του επιχειρήσεις στη Δράμα και στο εξωτερικό στους κλάδους της ένδυσης και της επεξεργασίας και εμπορίας ξύλου.

Εξωτερικοί σύνδεσμοι
--------------------

* Κυριάκος Μιχαήλ Χαρακίδης, σελίδα στην ιστοσελίδα της Βουλής των Ελλήνων.
* Προσωπική ιστοσελίδα Αρχειοθετήθηκε 2019-07-19 στο Wayback Machine.

Παραπομπές
----------

1. ↑  Παραιτήθηκε ο Κυριάκος Χαρακίδης από το Ποτάμι
Σταγόνα νερού όπως εξέρχεται από έναν σταλακτίτη
Κάτω όψη σταλακτίτη
Ο **σταλακτίτης** δημιουργείται από τη σταδιακή εναπόθεση ανθρακικού ασβεστίου (ασβεστίτης) κατά τη διάρκεια σταγονοροής στο εσωτερικό των σπηλαίων και των εγκοίλων που βρίσκονται σε ασβεστολιθικά πετρώματα. Συνήθως έχουν κυλινδρικό - κωνικό σχήμα και κρέμονται από την οροφή των σπηλαίων. Για την δημιουργία τους χρειάζονται τουλάχιστον 100 έτη. 

Η συνολική διαδικασία σχηματισμού ενός σταλακτίτη έχει ως εξής:

Το νερό της βροχής εισρέει στο έδαφος μέσα σε σχισμές και ρωγμές. Εφόσον πρόκειται για ασβεστόλιθους έχει την ικανότητα μέσα από συγκεκριμένες χημικές διαδικασίες να τους διαλύει και να συγκεντρώνει δισανθρακικό ασβέστιο. Μόλις το κορεσμένο από το δισανθρακικό ασβέστιο νερό φτάσει στην οροφή ενός σπηλαίου αρχίζει να στάζει ή και να τρέχει με μεγαλύτερη ροή προς τα κάτω. Στο σημείο αυτό της ροής, κάθε σταγόνα, πριν πέσει, αφήνει σε σχηματισμό δακτυλίου ανθρακικό ασβέστιο, στο οποίο έχει μετατραπεί το αρχικά διαλελυμένο δισανθρακικό ασβέστιο μετατρέπεται σε ανθρακικό ασβέστιο (δυσδιάλυτο), σχηματίζοντας τον σταλακτίτη.

Οι σταλακτίτες ανάλογα με την ποσότητα ανθρακικού ασβεστίου που κουβαλάει το νερό και ανάλογα με τη ροή και την ταχύτητά της, μπορούν να σχηματιστούν μέσα σε ελάχιστα χρόνια ή και μετά από την παρέλευση αιώνων. Σε κάθε περίπτωση όμως δημιουργούνται διάφοροι σχηματισμοί, πολλές φορές εντυπωσιακοί, που μένουν αξέχαστοι σε όσους τους έχουν δει. 

Οι χρωματισμοί των σταλακτιτών προέρχονται από διάφορα οξείδια, που περιέχονται διαλυμένα μέσα στο νερό. Έτσι, για παράδειγμα, οξείδια του σιδήρου θα δώσουν κόκκινους χρωματισμούς, ενώ οξείδια το μαγγανίου καστανομέλανες.

Στο σημείο που οι σταγόνες φθάνουν στο έδαφος σχηματίζονται οι σταλαγμίτες. Οι σταλαγμίτες σχηματίζονται με τον ίδιο τρόπο με τους σταλακτίτες, από το υπόλοιπο του ανθρακικού ασβεστίου που συμπαρασύρει η σταγόνα στο πέσιμό της, το οποίο πλέον το εναποθέτει στο έδαφος. Πολλές φορές οι σταλακτίτες ενώνονται με τους σταλαγμίτες από κάτω και δημιουργούν τις κολώνες. Πρόκειται για εντυπωσιακούς σχηματισμούς, που μπορούν να φθάσουν αρκετά μέτρα σε ύψος.
Ο **Αδόλφος Β΄**, γερμ. Adolf II (16 Οκτωβρίου 1458 - 24 Μαρτίου 1526) από τον Οίκο των Ασκάνια ήταν πρίγκιπας του Άνχαλτ-Κέτεν (1475-1508) και πρίγκιπας-επίσκοπος του Μέρσεμπουργκ (1514-1526). Ήταν Καθολικός και σταθερός αντίπαλος του Μαρτίνου Λουθήρου.

Βιογραφία
---------

Ήταν ο τρίτος γιος του Αδόλφου Α΄ πρίγκιπα του Άνχαλτ-Κέτεν και της Κόρντουλα, κόρης του Αλβέρτου Γ΄ κόμη του Λίννταου-Ρουππίν.

Το 1471 ξεκίνησε τις σπουδές του στο Πανεπιστήμιο του Λάιπτσιχ (Λειψίας) και το 1475 εκλέχθηκε κοσμήτορας του Συλλόγου του καθεδρικού. Είχε δύο μεγαλύτερους αδελφούς και τα τρία αδέλφια αποφάσισαν να γίνουν ιερείς, έτσι ο πατέρας τους έκανε συμβόλαιο διαδοχής με τον εξάδελφό του Γεώργιο Α΄ πρίγκιπα του Άνχαλτ-Ντεσάου, του πρεσβύτερου κλάδου. Εκεί καθοριζόταν ότι διάδοχος θα γινόταν ο Αλβέρτος ΣΤ΄, νεότερος αδελφός του Αδόλφου Α΄ και ο Βάλντεμαρ ΣΤ¨, γιος του Γεωργίου Α΄.

Το 1473 απεβίωσε ο Αδόλφος Α΄ και το επόμενο έτος ο Γεώργιος Α΄ και πρίγκιπες του Κέτεν έγιναν οι Αλβέρτος ΣΤ΄ και Βάλντεμαρ ΣΤ΄, όπως ορίστηκε. Το 1475 τον πρώτο διαδέχθηκε ο γιος του Φίλιππος. Ο δευτερότοκος γιος του Αδόλφου Α΄, ο Γουλιέλμος είχε γίνει ιερέας, έτσι ο πρωτότοκος Μάγκνους και ο Αδόλφος Β΄ έγιναν επίσης πρίγκιπες του Κέτεν. Δεν έδειχναν ενδιαφέρον για τη διακυβέρνηση και ήταν μόνο ονομαστικά πρίγκιπες. Ο Μάγκνους έγινε μέλος του Συλλόγου (canon) του καθεδρικού. Ο Αδόλφος Β΄ έγινε από το 1488 κοσμήτορας του Συλλόγου του καθεδρικού του Μαγδεβούργου· δύο έτη μετά χειροτονήθηκε ιερέας και το 1507 βοηθός επίσκοπος του Μέρσεμπουργκ. Το 1508 παραιτήθηκαν επίσημα από το πριγκιπάτο και ο Αδόλφος Β΄ έγινε το 1514 επίσκοπος του Μέρσεμπουργκ.

Ήταν συνετός και ευγενής. Εκτός από τα διοικητικά του καθήκοντα, προσευχόταν και δίδασκε. Αν και αποδέχθηκε το δόγμα του Λούθηρου για δικαίωση μέσω της πίστης, απέρριπτε οποιαδήποτε παρέμβαση στην υπάρχουσα τάξη της Εκκλησίας: το 1520 διέταξε την πυρά των βιβλίων του Λουθήρου και απαγόρευσε την ανάγνωση της Μεταρρυθμιστικής μετάφρασης της Βίβλου του 1522. Ζήτησε από τον Γεώργιο των Βέττιν δούκα της Σαξονίας την εκδίωξη του Λουθηρανού υπουργού του Σεμπάστιαν Φρέσελ από τη Λειψία· το 1525, λόγω διαμαρτυριών των Προτεσταντών, αναγκάστηκε να διαφύγει από τη Λειψία. Απεβίωσε το επόμενο έτος στο Μέρσεμπουργκ.

Πηγές
-----

* Marek, Miroslav. «Complete Genealogy of the House of Ascania». Genealogy.EU. Αρχειοθετήθηκε από το πρωτότυπο στις 28 Ιανουαρίου 2021. Ανακτήθηκε στις 8 Μαρτίου 2018.
* August Ludwig Fürst v.Anhalt-Köthen Genealogical database by Herbert Stoyan

1. ↑  «Catholic-Hierarchy.org» (Αγγλικά) Ηνωμένες Πολιτείες Αμερικής. anze. Ανακτήθηκε στις 20  Οκτωβρίου 2020.
2. ↑  «Catholic-Hierarchy.org» (Αγγλικά) Ηνωμένες Πολιτείες Αμερικής. anze. Ανακτήθηκε στις 2  Φεβρουαρίου 2021.
3. 1 2  anze.
4. ↑  m538.
5. ↑  WIAG-Pers-EPISCGatz-20003-001.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 47195279
* LCCN: n2021010669
* GND: 104173114

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Adolph II, Prince of Anhalt-Köthen  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο  **Γιουσούφ Σαλέχ Αμπάς** (*Youssouf Saleh Abbas*, 1952-) είναι πολιτικός από το Τσαντ, ο οποίος διορίστηκε από τον πρόεδρο Ιντρίς Ντεμπί στην πρωθυπουργία της αφρικανικής χώρας στις 16 Απριλίου του 2008. Παρέμεινε πρωθυπουργός ως το 2010.

Βιογραφία
---------

Γεννήθηκε το 1952 στην Αμπεσέ, στην επαρχία Ουαντάι στα ανατολικά

Έκανε σπουδές στη Σοβιετική Ένωση και στη Γαλλία. Πήρε το πτυχίο Μάστερ στο Διεθνές Δίκαιο. Επέστρεψε στο Τσαντ και εργάστηκε στο Υπουργείο Εξωτερικών, ως Διευθυντής επί θεμάτων Διεθνούς Συνεργασίας και ως σύμβουλος του Γενικού Διευθυντή. Στη συνέχεια ήταν Διευθυντής του Πολιτικού Γραφείου του Προέδρου Γκουκούνι Ουεντέι την περίοδο 1981-1982. Αργότερα, το 1993, ανέλαβε αντιπρόεδρος της Κυρίαρχης Εθνικής Διάσκεψης. Όντας σε αντίθεση με τον Πρόεδρο Ντεμπί, έζησε εξόριστος στη Γαλλία για αρκετά χρόνια. Το 1998 έγινε μέλος του νεοσύστατου αντάρτικου κινήματος με έδρα το Τιμπέστι, Κίνημα για Δημοκρατία και Δικαιοσύνη στο Τσαντ (MDJT), που είχε αρχηγό το Γιουσούφ Τογκοϊμί (Youssouf Togoïmi). Ο Σαλέχ Αμπάς προσέφερε τις υπηρεσίες του στο κίνημα αυτό, ως συντονιστής από το Παρίσι. Παραιτήθηκε στις 31 Οκτωβρίου του 2001 , μαζί με τρία ακόμα μέλη του κινήματος, επικαλούμενος «υπερβολές» Έπειτα από συμφωνία με την κυβέρνηση επέστρεψε στο Τσαντ και το 2006 έγινε σύμβουλος του Ντεμπί επί διεθνών σχέσεων, όπως επίσης και ειδικός αντιπρόσωπος της Δύναμης της ΕΕ στο Τσαντ (EUFOR Tchad/RCA) και της Αποστολής των Ηνωμένων Εθνών στην Κεντροαφρικανική Δημοκρατία και στο Τσαντ (MINURCAT). Παρέμεινε στις θέσεις αυτές ως το διορισμό του στην πρωθυπουργία.

Ο Ντεμπί απέλυσε τον πρωθυπουργό Ντέλουα Κασιρέ Κουμακόγιε στις 16 Απριλίου του 2008 και διόρισε στη θέση του τον Αμπάς. Ο τελευταίος παρέμεινε πρωθυπουργός σχεδόν επί δύο χρόνια. Έπειτα από πολιτικές διαφορές με τον πρόεδρο, ο Αμπάς υπέβαλε την παραίτησή του στις 5 Μαρτίου 2010 και ο Ντεμπί διόρισε αμέσως τον Εμανουέλ Ναντινγκάρ ως αντικαταστάτη.

Παραπομπές
----------

1. ↑  Ανακτήθηκε στις 6  Ιανουαρίου 2022.
2. ↑  "Chadian president names new Premier"[*νεκρός σύνδεσμος*], African Press Agency, 16-4-2008.
3. ↑  "Le nouveau Premier ministre tchadien Youssouf Saleh Abbas"[*νεκρός σύνδεσμος*], African Press Agency, 17-4-2008 (στα γαλλικά).
4. ↑  "Un nouveau coordinateur extérieur du MDJT" Αρχειοθετήθηκε 2007-12-13 στο Wayback Machine. *Afrique Express*, N° 239, 20 -11-2001 (στα γαλλικά).
5. ↑  "Chad gets new prime minister", AFP, 5-3-2010.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 71048040
* LCCN: no2001085146
* ISNI: 0000 0000 4212 263X

 |

 |
Το πρότυπο **Direct Memory Access** (DMA), που σημαίνει **«Άμεση Πρόσβαση Μνήμης»** ή **«Άμεση Προσπέλαση Μνήμης»**, είναι ένα χαρακτηριστικό των σύγχρονων υπολογιστών και μικροεπεξεργαστών το οποίο παρέχει τη δυνατότητα σε υποσυστήματα του υλικού ενός υπολογιστή να έχουν πρόσβαση στη μνήμη του συστήματος για ανάγνωση ή εγγραφή δεδομένων ανεξάρτητα από την κεντρική μονάδα επεξεργασίας. Μεγάλο μέρος του υλικού των υπολογιστών χρησιμοποιεί το DMA, συμπεριλαμβανομένων των ελεγκτών σκληρού δίσκου, των καρτών γραφικών, των καρτών δικτύου, των καρτών ήχου και των μονάδων επεξεργασίας γραφικών (GPU). Το DMA χρησιμοποιείται επίσης για τη μεταφορά δεδομένων διαμέσου των ολοκληρωμένων κυκλωμάτων (τσιπ) στους πολυπύρηνους επεξεργαστές.

Οι υπολογιστές που περιλαμβάνουν κανάλια DMA μπορούν να μεταφέρουν δεδομένα από και προς συσκευές με πολύ μικρότερη επιβάρυνση του επεξεργαστή σε σύγκριση με υπολογιστές χωρίς κανάλια DMA. Παρομοίως, ένα επεξεργαστικό στοιχείο μέσα σε έναν πολυπύρηνο επεξεργαστή μπορεί να μεταφέρει δεδομένα από και προς την τοπική μνήμη υπολογιστή, χωρίς να απασχολεί το χρόνο του επεξεργαστή, μέσω παράλληλης επεξεργασίας και μεταφοράς δεδομένων.

Το πρότυπο DMA υλοποιείται με έναν εξειδικευμένο επεξεργαστή-ελεγκτή (controller) ο οποίος μεταφέρει δεδομένα μεταξύ της μνήμης και μιας συσκευής εισόδου/εξόδου, ενώ την ίδια στιγμή ο επεξεργαστής ασχολείται με άλλες διεργασίες. Γι’ αυτό το λόγο βρίσκεται εκτός του επεξεργαστή και έχει τον έλεγχο της αρτηρίας, κατευθύνοντας την ανάγνωση και την εγγραφή δεδομένων ανάμεσα στη συσκευή και τη μνήμη. Συνήθως βρίσκεται ενσωματωμένος στο chipset των σύγχρονων υπολογιστών.

Η αρχική υλοποίηση υπολογιστή IBM XT είχε *έναν* τέτοιον ελεγκτή DMA και υποστήριζε 4 κανάλια DMA, από 0 ως 3. Στον IBM AT, προστέθηκε ένας δεύτερος ελεγκτής DMA, ο οποίος βρισκόταν σε σειριακή σύνδεση με τον πρώτο. Με αυτό τον τρόπο έγιναν διαθέσιμα 8 κανάλια DMA, από το 0 ως το 7. Το DMA 4 δεν είναι διαθέσιμο προς χρήση από άλλες συσκευές καθώς διασυνδέει τους δύο ελεγκτές μεταξύ τους.


| Αρ. καναλιού | Λειτουργία | Ελεγκτής (εύρος) |
| --- | --- | --- |
| **0** | Διαθέσιμο (ήχος) | 1ος (8 bit) |
| **1** | Διαθέσιμο (ήχος) | 1ος (8 bit) |
| **2** | Ελεγκτής floppy drive | 1ος (8 bit) |
| **3** | Διαθέσιμο (LPT1) | 1ος (8 bit) |
| **4** | Επικοινωνία DMA ελεγκτών | 2ος (16 bit) |
| **5** | Διαθέσιμο (ήχος) | 2ος (16 bit) |
| **6** | Διαθέσιμο (SCSI) | 2ος (16 bit) |
| **7** | Διαθέσιμο | 2ος (16 bit) |

Πρόσθετες πηγές
---------------

* Κανάλια άμεσης προσπέλασης μνήμης Αρχειοθετήθηκε 2008-01-08 στο Wayback Machine. ιστοσελίδα του Τμήματος Εφαρμοσμένης Πληροφορικής, του Πανεπιστημίου Μακεδονίας
Αρχαία ελληνική κοπίς
Η αρχαία ελληνική **κοπίς** ή κοπίδα (απο την λέξη κόπτω), ήταν ένα απο τα κύρια όπλα των Ελλήνων, όπως του Μεγάλου Αλεξάνδρου, στην αρχαιότητα. 

Το χαρακτηριστικό της κοπίδος είναι η καμπυλωτή ασυμμετρική της λεπίδα. Η δομή της δημιουργούσε μια επιπλέον ώθηση παρόμοια με αυτήν ενός πέλεκυ(τσεκουριού), διαφέροντας όμως ως προς το κέντρο βάρους (το κέντρο βάρους της κοπίδος βρίσκεται περίπου στην μέση της κάτω καμπύλης της, ενώ του πέλεκυ στην κεφαλή του) και χρησίμευε στο να σπάζει ασπίδες και να τεμαχίζει τους εχθρούς.

Επιπλέον, η χειρολαβή της κοπίδος είναι δομημένη έτσι ώστε το χέρι του οπλίτη να «φωλιάζει» μέσα σε αυτήν, μην επιτρέποντάς το να γλιστρήσει απο την θέση του.

Η κοπίδα υπήρξε προτότυπο για μεταγενέστερα όπλα άλλων λαών όπως για παράδειγμα η Αιγυπτιακή Khοpesh ή η Ιβηρική Falcata.

Παραπομπές
----------

Εξωτερικοί σύνδεσμοι
--------------------

* Illustration of Kopis[*νεκρός σύνδεσμος*]
* Illustration of Kopis in Ancient Greek Art